“Seǧǧdet zdat n win ixedmen igenni [akk-d] lqaea.”—Aweḥḥi 14:7
Am wakken i t-id-tlemdeḍ di treẓẓit-agi, llan waṭas n imenzayen deg Wedlis Iqedsen ara k-ieiwnen kečč ţ-ţwacult-ik. Yahwa yebɣa-yak sseed. Iweed-ed belli, ma yella tefkiḍ amkan amezwaru i leebada-ines, ayen nniḍen meṛṛa “a [k]-d-iţţunefk sufella.” (Matta 6:33) Yebɣa s ṣṣeḥ aţ-ţiliḍ d aḥbib-is. Ihi, xdem ayen akk iwumi i tzemreḍ akken aţ-ţesseǧhdeḍ tadukli-inek yid-es. Tagi d lemzeyya tameqrant akk i gzemren a ɣ-d-teţţunefk.—Matta 22:37, 38.
1 SSEǦHED LEALAQA I TESEIḌ D YAHWA
AYEN I D-IQQAR WEDLIS IQEDSEN: “‘A wen-iliɣ d ababat, kwenwi a yi-tilim d arrac akw-d tullas’, i d-inna [Yahwa].” (2 Ikurintiyen 6:18) Ṛebbi yebɣa aţ-ţiliḍ d aḥbib-is i t-iqerben mliḥ. Taẓallit d ţţawil swayes ara tawḍeḍ ɣer waya. Yenna-yaɣ-d: “Ţẓallat mebla aḥbas.” (1 Itisalunikiyen 5:17) Yeţṛaǧu kan a s-teldiḍ ul-ik w’a s-tiniḍ d acu i k-iceɣben. (Ifilibiyen 4:6) Ma teţẓallaḍ d ieeggalen n twacult-ik, ad walin belli, ɣur-ek, Ṛebbi d Win yellan s ṣṣeḥ.
Yelha a s-theddṛeḍ i Ṛebbi, lameena yelha daɣen a s-teţḥessiseḍ. Amek? Ma teqqareḍ Awal-is akk-d tektabin ireṣṣan ɣef Wedlis Iqedsen yerna teţnadiḍ deg-sen. (Ahellil 1:1, 2) Ţmeyyiz ɣef wayen i tlemmdeḍ. (Ahellil 77:12, 13) Yerna, bac aţ-ţḥesseḍ i Ṛebbi, ilaq-ak daɣen aţ-ţḥeddṛeḍ daymen i inejmueen imasiḥiyen.—Ahellil 122:1-4.
Ţţawil nniḍen yesean azal is ara tesseǧhdeḍ lealaqa-inek d Yahwa, d lhedṛa ara theddṛeḍ fell-as i wiyaḍ. D ṣṣeḥ, skud theddṛeḍ fell-as, skud teţḥussuḍ belli tqerbeḍ ɣur-es. —Matta 28:19, 20.
AYEN I TZEMREḌ AŢ-ŢXEDMEḌ:
Eezzel-ed kul ass i yiman-ik lweqt akken aţ-ţeqqareḍ Adlis Iqedsen w’aţ-ţeţẓallaḍ
Di twacult-ik, ţţak amkan amezwaru i leḥwayeǧ n ṛṛuḥ uqbel zzhu akk-d umerreḥ
2 FṚEḤ S LEEBADA N TWACULT-IK
AYEN I D-IQQAR WEDLIS IQEDSEN: “Qerrbet ɣer Yillu, a d-iqerreb ɣur-wen.” (Yeequb 4:8) Ilaq-ak aţ-ţeseuḍ yiwen n wahil (lbeṛnameǧ) i leebada n twacult* w’aţ-ţtebeeḍ ahil-agi. (Laṣel n ddunit 18:19) Meena, ayagi drus. Ilaq ad yeţţili Ṛebbi kul ass di tudert-ik. Bac aţ-ţesseǧhdeḍ lealaqat n ieeggalen n twacult-ik akk-d Ṛebbi, heddeṛ fell-as “m’ara tiliḍ deg wexxam-ik, m’ara tleḥḥuḍ deg webrid, m’ara teṭṭṣeḍ akw-d m’ara tekkreḍ.” (Asmekti 6:6, 7) Ṭṭef leqrar am Yacuea i d-yennan: “Nekk akw-d wexxam-iw, an-neebed [Yahwa].”—Yacuea 24:15.
AYEN I TZEMREḌ AŢ-ŢXEDMEḌ:
Ilaq-ak aţ-ţeseuḍ ahil n wayen ara teɣreḍ kečč ţ-ţwacult-ik elaḥsab n lmeḥwiǧat n mkul yiwen deg-wen
^ § 13 Ieeggalen n yal tawacult n Inagan n Yahwa eezzlen-d cwiṭ n lweqt di smana bac ad eebden Yahwa lwaḥid. Ţqeṣṣiren ɣef leḥwayeǧ n ṛṛuḥ di talwit akk-d ṛṛaḥa.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn